BIRŠTONO SAVIVALDYBĖS TARYBA

sprendimas

DĖL PRITARIMO SUSITARIMUI PLĖTOTI INFRASTRUKTŪRĄ

2020 m. vasario 10 d. Nr. TS-17

Birštonas

Vadovaudamasi Lietuvos Respublikos vietos savivaldos įstatymo 6 straipsnio 1 dalies 32 punktu, 16 straipsnio 2 dalies 30 punktu, Statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai“, patvirtinto Lietuvos Respublikos aplinkos ministro 2011 m. gruodžio 2 d. įsakymu Nr. D1-933 „Dėl statybos techninio reglamento STR 2.06.04:2014 „Gatvės ir vietinės reikšmės keliai. Bendrieji reikalavimai.“ patvirtinimo“, 112.2 ir 112¹ papunkčiais, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“, atsižvelgdama į UAB „Kaminta“ 2020 m. sausio 10 d. prašymą Nr. 100120-1, Birštono savivaldybės taryba n u s p r e n d ž i a:

1. Pritarti susitarimui tarp Birštono savivaldybės administracijos ir UAB „Kaminta“ plėtoti infrastruktūrą Birštono mieste (pridedama).

2. Pavesti Savivaldybės administracijos direktoriui pasirašyti 1 punkte nurodytą susitarimą su UAB „Kaminta“.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

Savivaldybės merė	Nijolė Dirginčienė

PRITARTA

Birštono savivaldybės tarybos

2020 m. vasario 10 d.

sprendimu Nr. TS-17

SUSITARIMAS PLĖTOTI INFRASTRUKTŪRĄ

2020-01- Nr.

Birštonas

Birštono savivaldybės administracija, esanti Jaunimo g. 2, 59206 Birštone, kodas – 188750166 (toliau – Administracija), atstovaujama Administracijos direktorės Jovitos Tirvienės, veikiančios pagal administracijos nuostatus,

ir UAB „Kaminta“, esanti Partizanų g. 47A, Kaune, įm. k. – 234029740, atstovaujama generalinio direktoriaus Ramūno Kaminsko, veikiančio pagal įmonės įstatus (toliau – Vykdytojas), toliau kartu šiame susitarime vadinami „Šalimis“, o kiekviena atskirai – „Šalimi“,

atsižvelgdami į 2020 m. sausio 10 d. dienos vykdytojo prašymą Nr. 100120-1 susitarė dėl vėliau išvardytų sąlygų.

I. SUSITARIMO OBJEKTAS

1.	Susitarimo objektas: infrastruktūros plėtojimas, susitarimo priede Nr. 1 – sklypo plano brėžinyje, Birštono mieste (toliau – Infrastruktūra):

1.1. UAB „Kaminta“ savo lėšomis suprojektuoja ir įrengia:

1.1.1. dvi automobilių stovėjimo aikšteles – 29 automobilių stovėjimo vietų aikšteles, be teisės rezervuoti stovėjimo vietas, su apšvietimu, pėsčiųjų takais bei apželdinimu;

1.1.2. 2 elektromobilių įkrovimo aikšteles, 4 automobiliams įkrauti, be teisės rezervuoti stovėjimo vietas. Automobilių stovėjimo aikštelės pateiktame sklypo plano brėžinyje pažymėtos Nr. 1 ir 2;

1.1.3. vaikų žaidimų ir sporto aikštelę (joje bus įrengta ne mažiau kaip 8 sertifikuoti sportui bei žaidimams skirti įrenginiai) su apšvietimu, pėsčiųjų takais bei apželdinimu, skirta visuomenės poreikiams. Vaikų žaidimų ir sporto aikštelė pateiktame sklypo plano brėžinyje pažymėta Nr. 3.

1.2. UAB „Kaminta“ atlikus kvartalo statybos darbus, sprendinius susiderinus su Birštono savivaldybės administracija, savo lėšomis įrengia Muziejaus gatvės atkarpos dangas nuo S. Dariaus ir S. Girėno g. iki Vytauto g.

II. ŠALIŲ ĮSIPAREIGOJIMAI

2.	Administracija sutinka, kad automobilių stovėjimo aikštelių, elektromobilių įkrovimo aikštelių, 4 automobiliams įkrauti, vaikų žaidimų ir sporto aikštelės, esančių Birštono m., S. Dariaus ir S. Girėno g. 12 bei valstybinės žemės plote, Vykdytojo pateiktame sklypo plano brėžinyje (pridedama), pažymėtų Nr. 1, 2 ir 3, projektavimo ir statybos darbų užsakovu būtų UAB „Kaminta“ ir gautų leidimus šiems darbams vykdyti, vadovaujantis šiuo metu galiojančiais teisės aktais.

3.	Vykdytojas įsipareigoja savo lėšomis, parengus susitarimo objektui projektą, gavus statybą leidžiantį dokumentą, įrengti projekte numatytus sprendinius, gavus statybos darbų užbaigimo dokumentą, atliktus Infrastruktūros įrengimo / rekonstravimo darbus neatlygintinai perduoti Birštono savivaldybei:

3.1.	dvi automobilių stovėjimo aikšteles – 29 automobilių stovėjimo vietų, su apšvietimu, pėsčiųjų takais bei apželdinimu, be teisės rezervuoti stovėjimo vietas. Automobilių stovėjimo aikštelės pateiktame sklypo plano brėžinyje pažymėtos Nr. 1 ir 2 (priedas Nr. 1);

3.2.	dvi elektromobilių įkrovimo aikšteles, 4 automobiliams įkrauti 3.1. punkte nurodytų aikštelių ribose, be teisės rezervuoti stovėjimo vietas. Elektromobilių įkrovimo aikštelės pažymėtos pateiktame sklypo plano brėžinyje (priedas Nr. 1);

3.3.	vaikų žaidimų ir sporto aikštelę (kurioje bus įrengta ne mažiau kaip 8 sertifikuoti sportui bei žaidimams skirti įrenginiai) su apšvietimu, pėsčiųjų takais bei apželdinimu, skirtą visuomenės poreikiams. Vaikų žaidimų ir sporto aikštelė pateiktame sklypo plano brėžinyje pažymėta Nr. 3 (priedas Nr. 1).

4.	Techninio projekto bendrųjų rodiklių lentelėje nurodyti, kad Infrastruktūra yra Birštono savivaldybės nuosavybė.

5.	Numatytų darbų atlikimui parinkti kvalifikuotą projektuotoją ir rangovą bei užtikrinti statybos techninės priežiūros vykdymą per visą statybos laikotarpį.

6.	Gavus statybos darbų užbaigimo dokumentą, atliktus Infrastruktūros atliktus Infrastruktūros įrengimo / rekonstravimo darbus neatlygintinai perduoti Birštono savivaldybei šios sutarties pagrindu, teisinei registracijai, pasirašant darbų priėmimo–perdavimo aktą.

7.	Per 30 (trisdešimt) kalendorinių dienų po statybos užbaigimo perdavimo–priėmimo aktu perduoti Administracijai Infrastruktūros statybos užbaigimo dokumentą, statybos leidimą, kadastrinių matavimų bylas, statybos vykdymo dokumentaciją ir vieną projekto egzempliorių su spaudais „TAIP PASTATYTA“ ir vieną projekto dalies egzempliorių skaitmenine forma.

8.	Projektas rengiamas vadovaujantis Lietuvos Respublikos statybos įstatymu, Lietuvos Respublikos kelių įstatymu; statybos techniniu reglamentu STR 1.05.06:2010 „Statinio projektavimas“, statybos techniniu reglamentu STR 2.06.04:2014 „Gatvės ir vietinės reikšmės keliai. Bendrieji reikalavimai“, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“ ir kitais normatyviniais dokumentais, reglamentuojančiais statybą ir projektavimą. Vykdytojas privalo vadovautis ir visais kitais su šio projekto įgyvendinimu susijusiais teisės aktais ir kitais dokumentais, taip pat naujausiais pakeitimais ir papildymais. Vykdytojui yra privalomi visi susitarimo vykdymo metu naujai priimti teisės aktai, jeigu jie yra susiję su šio projekto įgyvendinimu.

9.	Gauti iš suinteresuotų institucijų visus reikiamus projektavimui dokumentus (projektavimo (prisijungimo) sąlygas ir specialiąsias sąlygas), parengti preliminarius projektinius pasiūlymus ir aptarti bei suderinti juos su Administracija.

10.	Parengti automobilių stovėjimo aikštelių geodezinę nuotrauką ir statinio kadastro matavimų bylą.

11.	Atlikus statybos darbus, Infrastruktūrą perduoti neatlygintinai nuosavybės teise Birštono savivaldybei.

12.	Neįtraukti Savivaldybės į santykius su trečiaisiais asmenimis, išskyrus sutartyje nurodytais atvejais.

13.	Administracija įsipareigoja:

13.1.	derinti tinkamai parengtą techninį projektą;

13.2.	ne vėliau kaip per 20 (dvidešimt) darbo dienų po prašymo iš Vykdytojo gavimo priimti tinkamai pastatytą Infrastuktūrą šios sutarties pagrindu teisinei registracijai, pasirašant atliktų darbų priėmimo–perdavimo aktą.

14.	Šalys pareiškia ir susitaria, kad įrengta / rekonstruota Infrastruktūra yra Birštono savivaldybės nuosavybė.

15.	Šalys susitaria, kad ši sutartis yra neatlygintina.

16.	Šalys susitaria, kad Bendrovės teisės, susijusios su Infrastruktūros garantiniais terminais, projektuotojų, rangovų ir statybos techninio prižiūrėtojo atžvilgiu po Infrastruktūros statybos darbų perdavimo Savivaldybei, pereina Birštono savivaldybės administracijai.

17.	Ši sutartis nesuteikia teisės vienai sutarties Šaliai sudaryti sandorius ar kitaip veikti kitos Šalies ar abiejų Šalių vardu, sukuriant bendras Šalių prievoles su trečiaisiais asmenimis.

III. SUSITARIMO TERMINAI

18.	Susitarimo įvykdymo terminai:

18.1. Susitarimas įsigalioja nuo pasirašymo dienos ir galioja iki viso projekto įgyvendinimo;

18.2. Susitarimas laikomas įvykdytas, kai yra parengta statinio kadastro matavimų byla, surašoma deklaracija apie statybos užbaigimą, tinkamai pastatyta Infrastuktūra šios sutarties pagrindu perduota teisinei registracijai.

19.	Už susitarimo sąlygų pažeidimus Šalys atsako Lietuvos Respublikos įstatymų nustatyta tvarka.

IV. SUSITARIMO PAPILDYMAS

20.	Bendri visų Šalių raštiškai įforminti Susitarimo sąlygų pakeitimai ir papildymai laikomi neatskiriama šio Susitarimo dalimi.

21.	Visi šio Susitarimo priedai laikomi neatskiriama šio Susitarimo dalimi.

V. KONFIDENCIALUMAS

22.	Šalys įsipareigoja neskelbti tretiesiems asmenims informacijos apie šio Susitarimo sudarymo sąlygas bei kitos informacijos apie Susitarimo šalis daugiau, negu to reikia Susitarimui tinkamai vykdyti, išskyrus tuos atvejus, kai tai yra privaloma pagal Lietuvos Respublikos teisės aktus.

23.	Jeigu Šalys, vykdydamos Susitarimą, gavo iš kitos Šalies informaciją, kuri yra konfidenciali, tai ji neturi teisės suteikti šios informacijos tretiesiems asmenims be kitos Šalies sutikimo, išskyrus tuos atvejus, kai tai yra privaloma pagal Lietuvos Respublikos teisės aktus.

VI. NENUGALIMA JĖGA (force majeure)

24.	Šalys visiškai ar iš dalies atleidžiamos nuo šio Susitarimo ar jo dalies įsipareigojimų vykdymo, jei tai įvyko dėl nenugalimos jėgos, atsiradusios po šio Susitarimo pasirašymo. Nenugalimos jėgos faktą turi įrodyti Šalis, nevykdanti ar nebegalinti vykdyti Susitarime nustatytų įsipareigojimų.

25.	Nenugalimos jėgos aplinkybės turi būti patvirtintos Lietuvos Respublikos civilinio kodekso, Lietuvos Respublikos Vyriausybės 1996-07-15 nutarimo Nr. 840 ir Lietuvos Respublikos Vyriausybės 1997-03-13 nutarimo Nr. 222 ir juos pakeičiančių teisės aktų nustatyta tvarka.

26.	Apie tokių aplinkybių atsiradimą viena Šalis kitai įsipareigoja pranešti ne vėliau kaip per 10 (dešimt) dienų nuo aplinkybių atsiradimo. Nepranešimas neatleidžia nuo Susitarime numatytų įsipareigojimų vykdymo.

27.	Nenugalimos jėgos atveju Šalys dėl darbų atlikimo terminų pratęsimo susitaria abipusiu Šalių susitarimu.

VII. BAIGIAMOSIOS NUOSTATOS

28.	Visi kilę ginčai ar nesutarimai sprendžiami derybų būdu. Šalims nesusitarus, ginčai ar nesutarimai sprendžiami galiojančių Lietuvos Respublikos teisės aktų nustatyta tvarka Lietuvos Respublikos teismuose, pagal Administracijos buveinės vietą ar arbitraže.

29.	Susitarimas sudarytas lietuvių kalba dviem vienodą juridinę galią turinčiais egzemplioriais, po vieną Administracijai ir Vykdytojui.

30.	Dėl visko, kas tiesiogiai nereglamentuota šiame Susitarime, Šalys privalo vadovautis galiojančiais Lietuvos Respublikos įstatymais ir kitais teisės aktais.

VIII. Šalių rekvizitai ir parašai

ADMINISTRACIJA:	VYKDYTOJAS:
Birštono savivaldybės administracija Jaunimo g. 2, 59206 Birštonas Įmonės kodas 188750166 Tel. / faks. 8 319 65 555 PVM mokėtojo kodas: ne PVM mokėtojas El. paštas sekretore@birstonas.lt	UAB „Kaminta“ Partizanų g. 47a, Kaunas Įmonės kodas 234029740 Tel. / faks.8 37 312 783 PVM kodas LT340297416 El. paštas info@kaminta.lt
Administracijos direktorė Jovita Tirvienė	Direktorius Ramūnas Kaminskas
A.V.	A.V.